
Projektas Nr. XVP-1477(2)

LIETUVOS RESPUBLIKOS
APLINKOS APSAUGOS ĮSTATYMO NR. I-2223 1, 47, 94, 95, 97, 98, 99, 100, 102 STRAIPSNIŲ IR PRIEDO PAKEITIMO, ĮSTATYMO PAPILDYMO 1002 STRAIPSNIU 
ĮSTATYMAS

2026 m.                 d. Nr. 
Vilnius

1 straipsnis. 1 straipsnio pakeitimas
Pakeisti 1 straipsnio 38 punktą ir jį išdėstyti taip:
„38) kitos šiame įstatyme vartojamos sąvokos suprantamos taip, kaip apibrėžiamos Reglamente (ES) 2023/956, Reglamente (ES) 2023/1115, Reglamente (ES) 2023/1542, Reglamente (ES) 2023/1805, Reglamente (ES) 2024/590, Reglamente (ES) 2024/1157, Lietuvos Respublikos aplinkos apsaugos valstybinės priežiūros įstatyme, Lietuvos Respublikos atliekų tvarkymo įstatyme, Lietuvos Respublikos energetikos įstatyme, Lietuvos Respublikos krizių valdymo ir civilinės saugos įstatyme, Lietuvos Respublikos planuojamos ūkinės veiklos poveikio aplinkai vertinimo įstatyme, Lietuvos Respublikos teritorijų planavimo įstatyme, Lietuvos Respublikos statybos įstatyme, Lietuvos Respublikos vietos savivaldos įstatyme, Lietuvos Respublikos želdynų įstatyme.“

2 straipsnis. 47 straipsnio pakeitimas
Pakeisti 47 straipsnio 1 dalį ir ją išdėstyti taip:
„Nustačius šio įstatymo 55 straipsnio septintojoje dalyje, 57 straipsnio pirmojoje, trečiojoje ir penktojoje dalyse, 581 straipsnio trečiojoje dalyje, 76 straipsnio pirmojoje dalyje, 93 straipsnio pirmojoje ir ketvirtojoje dalyse, 931 straipsnio pirmojoje dalyje, 94 straipsnio pirmojoje ir antrojoje dalyse, 941 straipsnio pirmojoje ir ketvirtojoje dalyse, 1002 straipsnio septintojoje ir dešimtojoje–penkioliktojoje dalyse, 107 straipsnio pirmojoje ir antrojoje dalyse, 109 straipsnio trečiojoje, ketvirtojoje, šeštojoje, devintojoje–tryliktojoje, penkioliktojoje, devynioliktojoje ir dvidešimtojoje dalyse, 112 straipsnio pirmojoje dalyje, 1182 straipsnio pirmojoje ir trečiojoje dalyse numatytus pažeidimus, juridinis asmuo įspėjamas raštu ir jam nustatomas protingas terminas nustatytiems pažeidimams pašalinti, kuris negali būti trumpesnis kaip 7 kalendorinės dienos ir ilgesnis kaip 30 kalendorinių dienų. Išimtiniais atvejais pagal motyvuotą juridinio asmens prašymą, atsižvelgiant į objektyvias aplinkybes, terminas nustatytam pažeidimui pašalinti gali būti vieną kartą pratęstas, tačiau ne daugiau kaip 15 kalendorinių dienų.“

3 straipsnis. 94 straipsnio pakeitimas
1. Pakeisti 94 straipsnio pavadinimą ir jį išdėstyti taip:
„94 straipsnis. Juridinių asmenų atsakomybė už gaminių (alyvos, apmokestinamųjų gaminių, elektros ir elektroninės įrangos, transporto priemonių) apskaitos tvarkymo, šių gaminių apskaitos ataskaitos, atliekų tvarkymo organizavimo ataskaitos ir mokesčio už aplinkos teršimą apmokestinamųjų gaminių atliekomis deklaracijos teikimo reikalavimų nevykdymą“.
2. Pakeisti 94 straipsnio 1 dalį ir ją išdėstyti taip:
„Gaminių (alyvos, apmokestinamųjų gaminių, elektros ir elektroninės įrangos, transporto priemonių) apskaitos ataskaitos, šių gaminių atliekų tvarkymo organizavimo veiklos ataskaitos ir (ar) mokesčio už aplinkos teršimą apmokestinamųjų gaminių atliekomis deklaracijos nepateikimas, kai raštu buvo įspėta apie šių dokumentų pateikimo terminus, užtraukia baudą nuo penkių šimtų iki aštuonių šimtų penkiasdešimt eurų.“
3. Pakeisti 94 straipsnio 2 dalį ir ją išdėstyti taip:
„Alyvos, apmokestinamųjų gaminių, elektros ir elektroninės įrangos, transporto priemonių apskaitos tvarkymas nesilaikant šių gaminių apskaitą reglamentuojančiuose teisės aktuose nustatytų reikalavimų ir (ar) neteisingų duomenų pateikimas apmokestinamųjų gaminių apskaitoje ir (ar) apskaitos ataskaitoje, kai juridinis asmuo apie pažeidimą buvo įspėtas raštu, užtraukia baudą nuo devynių šimtų iki vieno tūkstančio septynių šimtų eurų. Apmokestinamųjų gaminių atveju atsakomybė netaikoma, jeigu pagal Mokesčio už aplinkos teršimą įstatymą apskaičiuotas mokestis už nuslėptą taršą.“
4. Pripažinti netekusia galios 94 straipsnio 4 dalį.

4 straipsnis. 95 straipsnio pakeitimas
Pakeisti 95 straipsnį ir jį išdėstyti taip:
„95 straipsnis. Juridinių asmenų atsakomybė už gaminių (alyvos, elektros ir elektroninės įrangos, transporto priemonių) tiekimą Lietuvos Respublikos vidaus rinkai verslo tikslais ir (ar) apmokestinamųjų gaminių, pakuočių tiekimą Lietuvos Respublikos vidaus rinkai, ir (ar) baterijų tiekimą Lietuvos Respublikos rinkai neįsiregistravus teisės aktų nustatyta tvarka
Gaminių (alyvos, elektros ir elektroninės įrangos, transporto priemonių) tiekimas Lietuvos Respublikos vidaus rinkai verslo tikslais ir (ar) apmokestinamųjų gaminių, pakuočių tiekimas Lietuvos Respublikos vidaus rinkai neįsiregistravus Atliekų tvarkymo įstatymo ar Lietuvos Respublikos pakuočių ir pakuočių atliekų tvarkymo įstatymo nustatyta tvarka užtraukia baudą nuo septynių šimtų iki vieno tūkstančio keturių šimtų eurų.
Šio straipsnio pirmojoje dalyje numatytas pažeidimas, padarytas pakartotinai, užtraukia baudą nuo vieno tūkstančio keturių šimtų iki trijų tūkstančių eurų.
Automobilių baterijų ir (ar) pramoninių baterijų tiekimas Lietuvos Respublikos rinkai neįsiregistravus Atliekų tvarkymo įstatymo nustatyta tvarka užtraukia baudą nuo trijų šimtų septyniasdešimt penkių iki septynių šimtų penkiasdešimt eurų už kiekvieną toną automobilių baterijų ir (ar) pramoninių baterijų, patiektų Lietuvos Respublikos rinkai neįsiregistravus nurodyto įstatymo nustatyta tvarka.
Šio straipsnio trečiojoje dalyje numatytas pažeidimas, padarytas pakartotinai, užtraukia baudą nuo septynių šimtų penkiasdešimt iki vieno tūkstančio penkių šimtų eurų už kiekvieną toną automobilių baterijų ir (ar) pramoninių baterijų, patiektų Lietuvos Respublikos rinkai neįsiregistravus Atliekų tvarkymo įstatymo nustatyta tvarka.
Elektrinių transporto priemonių baterijų tiekimas Lietuvos Respublikos rinkai neįsiregistravus Atliekų tvarkymo įstatymo nustatyta tvarka užtraukia baudą nuo šešių tūkstančių iki dvylikos tūkstančių eurų už kiekvieną toną elektrinių transporto priemonių baterijų, patiektų Lietuvos Respublikos rinkai neįsiregistravus nurodyto įstatymo nustatyta tvarka.
Šio straipsnio penktojoje dalyje numatytas pažeidimas, padarytas pakartotinai, užtraukia baudą nuo dvylikos tūkstančių iki dvidešimt keturių tūkstančių eurų už kiekvieną toną elektrinių transporto priemonių baterijų, patiektų Lietuvos Respublikos rinkai neįsiregistravus Atliekų tvarkymo įstatymo nustatyta tvarka.
Nešiojamųjų baterijų ir (ar) mažųjų transporto priemonių baterijų tiekimas Lietuvos Respublikos rinkai neįsiregistravus Atliekų tvarkymo įstatymo nustatyta tvarka užtraukia baudą nuo trylikos tūkstančių septynių šimtų penkiasdešimt iki dvidešimt septynių tūkstančių penkių šimtų eurų už kiekvieną toną nešiojamųjų baterijų ir (ar) mažųjų transporto priemonių baterijų, patiektų Lietuvos Respublikos rinkai neįsiregistravus nurodyto įstatymo nustatyta tvarka.
Šio straipsnio septintojoje dalyje numatytas pažeidimas, padarytas pakartotinai, užtraukia baudą nuo dvidešimt septynių tūkstančių penkių šimtų iki penkiasdešimt penkių tūkstančių eurų už kiekvieną toną nešiojamųjų baterijų ir (ar) mažųjų transporto priemonių baterijų, patiektų Lietuvos Respublikos rinkai neįsiregistravus Atliekų tvarkymo įstatymo nustatyta tvarka.“

5 straipsnis. 97 straipsnio pakeitimas
Pakeisti 97 straipsnį ir jį išdėstyti taip:
„97 straipsnis. Juridinių asmenų atsakomybė už atsisakymą priimti gaminių, išskyrus baterijas, atliekas
Įstatymų nustatytos pareigos nustatyta tvarka priimti gaminių, išskyrus baterijas, atliekas nevykdymas užtraukia baudą nuo keturių šimtų penkiasdešimt iki aštuonių šimtų penkiasdešimt eurų.
Šio straipsnio pirmojoje dalyje numatytas pažeidimas, padarytas pakartotinai, užtraukia baudą nuo aštuonių šimtų penkiasdešimt iki vieno tūkstančio septynių šimtų eurų.“

6 straipsnis. 98 straipsnio pakeitimas
1. Pakeisti 98 straipsnio pavadinimą ir jį išdėstyti taip:
„98 straipsnis. Juridinių asmenų atsakomybė už nustatyta tvarka nepaženklintos elektros ir elektroninės įrangos tiekimą Lietuvos Respublikos vidaus rinkai verslo tikslais ar platinimą, už nustatyta tvarka nepaženklintų baterijų tiekimą Lietuvos Respublikos rinkai“.
2. Pakeisti 98 straipsnio 5 dalį ir ją išdėstyti taip:
„Pagal nustatytus reikalavimus nepaženklintų baterijų tiekimas Lietuvos Respublikos rinkai užtraukia baudą nuo šešių šimtų iki vieno tūkstančio dviejų šimtų eurų.“

7 straipsnis. 99 straipsnio pakeitimas
Pakeisti 99 straipsnį ir jį išdėstyti taip:
„99 straipsnis. Juridinių asmenų atsakomybė už visuomenės neinformavimą gaminių, išskyrus baterijas, atliekų prevencijos ir tvarkymo klausimais
Atliekų tvarkymo įstatyme nustatytos pareigos šviesti ir (ar) informuoti visuomenę gaminių, išskyrus baterijas, atliekų prevencijos ir tvarkymo klausimais nevykdymas arba netinkamas vykdymas užtraukia baudą platintojui nuo trijų šimtų iki šešių šimtų eurų, gamintojui ir (ar) importuotojui, individualiai organizuojančiam gaminių, išskyrus baterijas, atliekų tvarkymą, – nuo vieno tūkstančio keturių šimtų iki trijų tūkstančių eurų.
Šio straipsnio pirmojoje dalyje numatytas pažeidimas, padarytas pakartotinai, užtraukia baudą platintojui nuo aštuonių šimtų penkiasdešimt iki vieno tūkstančio dviejų šimtų eurų, gamintojui ir (ar) importuotojui, individualiai organizuojančiam gaminių, išskyrus baterijas, atliekų tvarkymą, – nuo trijų tūkstančių iki šešių tūkstančių eurų.“

8 straipsnis. 100 straipsnio pakeitimas
Pakeisti 100 straipsnį ir jį išdėstyti taip:
„100 straipsnis. Juridinių asmenų atsakomybė už baterijų, kuriose viršijamas nustatytas gyvsidabrio, kadmio ir (ar) švino kiekis, tiekimą Lietuvos Respublikos rinkai 
Baterijų, kuriose viršijamas Reglamente (ES) 2023/1542 nustatytas gyvsidabrio, kadmio ir (ar) švino kiekis, tiekimas Lietuvos Respublikos rinkai užtraukia baudą nuo vieno tūkstančio septynių šimtų iki keturių tūkstančių eurų.
Šio straipsnio pirmojoje dalyje numatytas pažeidimas, padarytas pakartotinai, užtraukia baudą nuo keturių tūkstančių iki šešių tūkstančių eurų.“

9 straipsnis. Įstatymo papildymas 1002 straipsniu
Papildyti Įstatymą 1002 straipsniu: 
„1002 straipsnis. Juridinių asmenų atsakomybė už baterijų atliekų tvarkymo reikalavimų nevykdymą
Reglamente (ES) 2023/1542 nustatytų baterijų atliekų rūšiavimo reikalavimų nevykdymas arba netinkamas vykdymas užtraukia baudą nuo dviejų šimtų iki aštuonių šimtų eurų. 
Šio straipsnio pirmojoje dalyje numatytas pažeidimas, padarytas pakartotinai, užtraukia baudą nuo aštuonių šimtų iki vieno tūkstančio šešių šimtų eurų.
Reglamente (ES) 2023/1542 nustatytos pareigos vykdant nuotolinę prekybą informuoti galutinius naudotojus baterijų atliekų priėmimo klausimais nevykdymas arba netinkamas vykdymas užtraukia baudą platintojui nuo trijų šimtų iki šešių šimtų eurų.
Šio straipsnio trečiojoje dalyje numatytas pažeidimas, padarytas pakartotinai, užtraukia baudą platintojui nuo šešių šimtų iki vieno tūkstančio dviejų šimtų eurų.
Reglamente (ES) 2023/1542 platintojams numatytos pareigos Reglamento (ES) 2023/1542 62 straipsnyje nustatyta tvarka iš galutinių naudotojų priimti baterijų atliekas nevykdymas užtraukia baudą nuo keturių šimtų penkiasdešimt iki aštuonių šimtų penkiasdešimt eurų. 
Šio straipsnio penktojoje dalyje numatytas pažeidimas, padarytas pakartotinai, užtraukia baudą nuo aštuonių šimtų penkiasdešimt iki vieno tūkstančio septynių šimtų eurų.
Baterijų apskaitos tvarkymas nesilaikant baterijų apskaitą reglamentuojančiuose teisės aktuose nustatytų reikalavimų ar neteisingų duomenų pateikimas įsiregistravus Atliekų tvarkymo įstatymo nustatyta tvarka, kai juridinis asmuo apie pažeidimą buvo įspėtas raštu, užtraukia baudą nuo devynių šimtų iki vieno tūkstančio septynių šimtų eurų. 
Šio straipsnio septintojoje dalyje numatytas pažeidimas, padarytas pakartotinai, užtraukia baudą nuo vieno tūkstančio septynių šimtų iki trijų tūkstančių keturių šimtų eurų. 
Reglamente (ES) 2023/1542 nustatytų baterijų atliekų perdirbimo veiksmingumo užduoties ir (ar) medžiagų regeneravimo užduoties neįvykdymas užtraukia baudą baterijų atliekų perdirbėjui nuo penkių tūkstančių keturių šimtų iki dvylikos tūkstančių eurų. 
Neteisingų duomenų baterijų apskaitoje ir (ar) apskaitos ataskaitoje pateikimas, kai neapskaityta iki 0,5 tonos patiektų Lietuvos Respublikos rinkai baterijų ir juridinis asmuo apie pažeidimą buvo įspėtas raštu, užtraukia baudą nuo šešių tūkstančių iki dvylikos tūkstančių eurų.
Neteisingų duomenų baterijų apskaitoje ir (ar) apskaitos ataskaitoje pateikimas, kai neapskaityta 0,5 tonos ar daugiau, bet mažiau kaip 5 tonos patiektų Lietuvos Respublikos rinkai baterijų ir juridinis asmuo apie pažeidimą buvo įspėtas raštu, užtraukia baudą nuo dvylikos tūkstančių iki trisdešimt tūkstančių penkių šimtų eurų.
Neteisingų duomenų baterijų apskaitoje ir (ar) apskaitos ataskaitoje pateikimas, kai neapskaityta 5 tonos ar daugiau, bet mažiau kaip 10 tonų patiektų Lietuvos Respublikos rinkai baterijų ir juridinis asmuo apie pažeidimą buvo įspėtas raštu, užtraukia baudą nuo trisdešimt tūkstančių penkių šimtų iki šešiasdešimt vieno tūkstančio eurų. 
Neteisingų duomenų baterijų apskaitoje ir (ar) apskaitos ataskaitoje pateikimas, kai neapskaityta 10 ar daugiau tonų, bet mažiau kaip 20 tonų patiektų Lietuvos Respublikos rinkai baterijų ir juridinis asmuo apie pažeidimą buvo įspėtas raštu, užtraukia baudą nuo šešiasdešimt vieno tūkstančio iki vieno šimto dvidešimt dviejų tūkstančių eurų.
Neteisingų duomenų baterijų apskaitoje ir (ar) apskaitos ataskaitoje pateikimas, kai neapskaityta 20 ar daugiau tonų, bet mažiau kaip 30 tonų patiektų Lietuvos Respublikos rinkai baterijų ir juridinis asmuo apie pažeidimą buvo įspėtas raštu, užtraukia baudą nuo vieno šimto dvidešimt dviejų tūkstančių iki vieno šimto aštuoniasdešimt trijų tūkstančių eurų.
Neteisingų duomenų baterijų apskaitoje ir (ar) apskaitos ataskaitoje pateikimas, kai neapskaityta 30 ar daugiau tonų patiektų Lietuvos Respublikos rinkai baterijų ir juridinis asmuo apie pažeidimą buvo įspėtas raštu, užtraukia baudą nuo vieno šimto aštuoniasdešimt trijų tūkstančių iki trijų šimtų šešiasdešimt šešių tūkstančių eurų.
Atsisakymas neimant atlygio priimti automobilių baterijų ir (ar) pramoninių baterijų atliekas iš galutinių naudotojų ar Reglamento (ES) 2023/1542 61 straipsnio 1 dalyje nurodytų surinkimo punktų užtraukia baudą nuo vieno šimto penkiasdešimt iki trijų šimtų eurų už kiekvieną nepriimtą automobilių baterijų ir (ar) pramoninių baterijų atliekų toną.
Atsisakymas neimant atlygio priimti elektrinių transporto priemonių baterijų atliekas iš galutinių naudotojų ar Reglamento (ES) 2023/1542 61 straipsnio 1 dalyje nurodytų surinkimo punktų užtraukia baudą nuo dviejų tūkstančių keturių šimtų iki keturių tūkstančių aštuonių šimtų eurų už kiekvieną nepriimtą elektrinių transporto priemonių baterijų atliekų toną.
Reglamento (ES) 2023/1542 59 straipsnio 3 dalyje nurodytos nešiojamųjų baterijų atliekų surinkimo užduoties ir (ar) Reglamento (ES) 2023/1542 60 straipsnio 3 dalyje nurodytos mažųjų transporto priemonių baterijų atliekų surinkimo užduoties neįvykdymas užtraukia baudą nuo penkių tūkstančių penkių šimtų iki trylikos tūkstančių septynių šimtų penkiasdešimt eurų už kiekvieną pagal Reglamento (ES) 2023/1542 59 straipsnio 3 dalyje nurodytą nešiojamųjų baterijų atliekų surinkimo užduotį ir (ar) Reglamento (ES) 2023/1542 60 straipsnio 3 dalyje nurodytą mažųjų transporto priemonių baterijų atliekų surinkimo užduotį ataskaitiniais metais, kuriais neįvykdyta nurodyta baterijų atliekų surinkimo užduotis, nesurinktą nešiojamųjų baterijų ir (ar) mažųjų transporto priemonių baterijų atliekų toną.
Automobilių baterijų ir (ar) pramoninių baterijų, tiekiamų Lietuvos Respublikos rinkai, apskaitos nevykdymas ir (ar) Reglamento (ES) 2023/1542 61 straipsnyje nurodytos automobilių baterijų ir (ar) pramoninių baterijų atliekų priėmimo ir surinkimo sistemos nesukūrimas užtraukia baudą nuo trijų šimtų septyniasdešimt penkių iki septynių šimtų penkiasdešimt eurų už kiekvieną toną automobilių baterijų ir (ar) pramoninių baterijų, patiektų Lietuvos Respublikos rinkai ataskaitiniais metais, kuriais nevykdyta nurodyta automobilių baterijų ir (ar) pramoninių baterijų apskaita ir (ar) nesukurta nurodyta automobilių baterijų ir (ar) pramoninių baterijų atliekų priėmimo ir surinkimo sistema.
Elektrinių transporto priemonių baterijų, tiekiamų Lietuvos Respublikos rinkai, apskaitos nevykdymas ir (ar) Reglamento (ES) 2023/1542 61 straipsnyje nurodytos elektrinių transporto priemonių baterijų atliekų priėmimo ir surinkimo sistemos nesukūrimas užtraukia baudą nuo šešių tūkstančių iki dvylikos tūkstančių eurų už kiekvieną toną elektrinių transporto priemonių baterijų, patiektų Lietuvos Respublikos rinkai ataskaitiniais metais, kuriais nevykdyta nurodyta elektrinių transporto priemonių baterijų apskaita ir (ar) nesukurta nurodyta elektrinių transporto priemonių baterijų atliekų priėmimo ir surinkimo sistema.
Nešiojamųjų baterijų ir (ar) mažųjų transporto priemonių baterijų, tiekiamų Lietuvos Respublikos rinkai, apskaitos nevykdymas ir (ar) Reglamento (ES) 2023/1542 59 straipsnyje nurodytos nešiojamųjų baterijų atliekų priėmimo ir surinkimo sistemos ir (ar) Reglamento (ES) 2023/1542 60 straipsnyje nurodytos mažųjų transporto priemonių baterijų atliekų priėmimo ir surinkimo sistemos nesukūrimas užtraukia baudą nuo trylikos tūkstančių septynių šimtų penkiasdešimt iki dvidešimt septynių tūkstančių penkių šimtų eurų už kiekvieną toną nešiojamųjų baterijų ir (ar) mažųjų transporto priemonių baterijų, patiektų Lietuvos Respublikos rinkai ataskaitiniais metais, kuriais nevykdyta nurodyta nešiojamųjų baterijų ir (ar) mažųjų transporto priemonių baterijų apskaita ir (ar) nesukurta nurodyta nešiojamųjų baterijų ir (ar) mažųjų transporto priemonių baterijų atliekų priėmimo ir surinkimo sistema.“

10 straipsnis. 102 straipsnio pakeitimas
Pakeisti 102 straipsnio 3 dalį ir ją išdėstyti taip: 
„Atliekų tvarkymo įstatyme numatytos pareigos organizuoti surinkimą, vežimą, paruošimą naudoti, naudojimą atliekų, kurios susidarė naudojant gamintojų ir importuotojų tiektas Lietuvos Respublikos vidaus rinkai verslo tikslais elektros ir elektroninę įrangą, transporto priemones ir (ar) tiektus Lietuvos Respublikos vidaus rinkai apmokestinamuosius gaminius, arba sudaryti elektros ir elektroninės įrangos, apmokestinamųjų gaminių atliekų ir (ar) eksploatuoti netinkamų transporto priemonių tvarkymo sutartis nevykdymas užtraukia baudą nuo šešių tūkstančių iki keturiolikos tūkstančių eurų.“

11 straipsnis. Įstatymo priedo pakeitimas
1. Papildyti Įstatymo priedą nauju 163 punktu:
„163. 2023 m. liepos 12 d. Europos Parlamento ir Tarybos reglamentas (ES) 2023/1542 dėl baterijų ir baterijų atliekų, kuriuo iš dalies keičiama Direktyva 2008/98/EB bei Reglamentas (ES) 2019/1020 ir panaikinama Direktyva 2006/66/EB.“
2. Buvusius 163 ir 164 punktus laikyti atitinkamai 164 ir 165 punktais.

12 straipsnis. Įstatymo įsigaliojimas 
Šis įstatymas įsigalioja 2026 m. spalio 1 d.

